**Cuvinte roşii pe-albe foi**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuvinte roşii pe-albe foi

Târziu, cuvintele de-a valma

se rătăcesc printre-amintiri

şi tot de-atâtea ori, aş spune,

însemne vii, din raţiune,

aduc tăcute rătăciri,

şi strâns, se-adună palma.

Îţi scriu acuma Doamne,

iar pana albă o înmoi,

în sângele ce curge greu,

prin venele din trupul meu,

cuvinte roşii pe-albe foi,

ce par să mă condamne.

Ce notă mică am primit,

mai ieri pentru iubire!

Ce trist ai fost, când am căzut,

cu trup fragil, făcut din lut,

în cea mai cruntă prăbuşire!

Ce tare, Doamne te-am uimit!

Dar Tu nu mi-ai spus, nicicând,

că sufletul ce este-n mine,

din trupul ăsta, mult prea greu

ce se credea un semizeu,

e cu-mprumut, e de la Tine

şi nu am voie să mi-l vând.

Am înţeles abia acum,

că la sfârșitul unui drum,

ce am primit, cu împrumut,

e sufletul ce m-a durut,

cândva, în tristă căutare

şi trebuie să-l fac să zboare!